**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**----------- 2019 թվականի N-----Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 19-րդ հոդվածի 3-րդ կետին և 23-րդ հոդվածի 3-րդ մասին համապատասխան` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2018 թվականի դեկտեմբերի 27-ի N 1515–Ն որոշման N 3, 4, 5, 11 և 11.1 հավելվածներում կատարել փոփոխություններ` համաձայն NN 1, 2, 3 և 4 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի անհրաժեշտությունը (նպատակը).**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագիծը բխում է «Աջակցություն երիտասարդ ընտանիքնրին» միջոցառման շրջանակում  «Երիտասարդ ընտանիքին՝ մատչելի բնակարան» պետական նպատակային ծրագրի (այսուհետ՝ Ծրագիր) բնականոն իրականացման անհրաժեշտությունից:

**Ընթացիկ իրավիճակը և խնդիրները.**

2010թ. ապրիլ ամսից սկսած առ այսօր Ծրագրի շրջանակներում վերաֆինանսավորվել է 4.480 վարկ, որից 2.268-ը՝ Երևան քաղաքում, իսկ 2.212-ը՝ մարզերում, 39,6 մլրդ ՀՀ դրամ ընդհանուր պայմանագրային գումարով, որից 24,9 մլրդ ՀՀ դրամը՝ Երևան քաղաքում, իսկ 14,7 մլրդ ՀՀ դրամը՝ մարզերում:

2018-2019 թվականների ընթացքում ՀՀ կառավարության 14.09.2018թ.-ի N 1011-Ն և 07.03.2019թ.-ի N 186-Ն որոշումներով կատարվեցին մի շարք փոփոխություններ և լրացումներ 29.01.2010թ.-ին հաստատված N 98-Ն որոշման մեջ: Այդ թվում՝

* բարձրացվեց երիտասարդ ընտանիքի տարիքային շեմը,
* ավելացվեց բնակարանների ձեռք բերման արժեքը,
* ավելացվեց վարկի առավելագույն չափը,
* նվազեցվեց հիփոթեքային վարկի առավելագույն տոկոսադրույքը,
* նվազեցվեց հիփոթեքային վարկի կանխավճարի չափը:

Արդյունքում սկսած 2018թ.-ի նոյեմբեր ամսից զգալի աճ արձանագրվեց թե Ծրագրի շրջանակում վերաֆինանսավորվող վարկերի ծավալների, թե Ծրագրի շահառուների քանակի ցուցանիշներում: 2019թ.-ի 1-ին կիսամյակի վերջում արձանագրվեց շուրջ 125 % ծավալների աճ 2018թ.-ի 1-ին կիսամյակի ընթացքում վերաֆինանսավորված ծավալների նկատմամբ, ինչպես նաև շուրջ 84 % ծրագրի շահառուների քանակի աճ նույն ժամանակահատվածի նկատմամբ:

Նկատի ունենալով 2019թ.-ի 1-ին կիսամյակի աճը և հաշվի առնելով այն հանգամանքը, որ 2019թ.-ի երեք եռամսյակների համար նախատեսված սուբսիդիայի մնացորդային գումարը օգոստոս ամսից չի բավարարի Ծրագրի բնականոն իրականացմանը, անհրաժեշտ է Ծրագրի համար 2019թ.-ի 4-րդ եռամսյակում նախատեսված 165,965,000 ՀՀ դրամ գումարը տեղաշարժել 2019թ.-ի 3-րդ եռամսյակ:

**«Երիտասարդ ընտանիքին՝ մատչելի բնակարան» պետական նպատակային ծրագրի նպատակն է.**

Ծրագրի հիմնական նպատակը երիտասարդ ընտանիքների բնակարանային խնդիրների հաղթահարման հարցում արդյունավետ պետական աջակցության համակարգի ներդրումն է: Ծրագրի իրականացումը նպաստում է երկրում ժողովրդագրական իրավիճակի բարելավմանը, արտագաղթի նվազմանը, ներքին միգրացիոն հոսքերի կառավարմանը, հիփոթեքային վարկավորման համակարգի զարգացմանը: Միևնույն ժամանակ ծրագիրը խթան է հանդիսանում բնակարանային շինարարության և լրացուցիչ աշխատատեղերի ստեղծման համար:

**Կարգավորման նպատակը և բնույթը.**

Ներկայացված նախագծով նախատեսվում է ՀՀ 2019 թվականի պետական բյուջեի 1115 «Երիտասարդության ծրագիր» ծրագրի 12001 «Աջակցություն երիտասարդ ընտանիքներին» միջոցառման համար 2019 թվականի 4-րդ եռամսյակով նախատեսված գումարը վերաբաշխել և տեղափոխել երրորդ եռամսյակ, ծրագրի բնականոն գործունեությունն իրականացնելու համար:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունումը կնպաստի «Երիտասարդ ընտանիքին՝ մատչելի բնակարան» պետական նպատակային ծրագրի բնականոն իրականացմանը:

**Այլ տեղեկություններ.**

Չկան:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան: